מרכז השואה בצפון קליפורניה

מרכז השואה בצפון קליפורניה (באנגלית: Holocaust Center of Northern California, ובראשי תיבות: HCNC) הוא ארגון ללא מטרות רווח, אשר הוקם במטרה להבטיח כי לקחי השואה לא יישכחו לעולם. המרכז מקיים פעילויות שונות בתחומי חינוך, מחקר והנצחה, לשם קידום ייעודו.Holocaust Center of Northern California 

בשנת 2010 אוחדו אוספי המרכז ופעילויותיו לתוך המרכז לשואה של ארגון "שירותי המשפחה והילד היהודיים" (Jewish Family and Children's Services) המשרת את אזור סן פרנסיסקו, חצי האי, מחוז מרין ומחוז סונומה, תחת השם החדש: מרכז השואה של JFCS."What’s old is new: Holocaust Center now part of JFCS" J Weekly, January 27, 2011

 היסטוריה 
מרכז השואה בצפון קליפורניה שנודע בעבר בשם "הספרייה ומרכז המחקר לשואה של סן פרנסיסקו", נוסד בשנת 1977 כתגובה לפתיחתו של חנות ספרים נאצית ברובע בסן פרנסיסקו שבו התגוררה קהילה גדולה של ניצולי שואה. מתוך כעס ומחאה, פרצו כמה ניצולים לחנות והעלו באש את תוכנה. שניים מהם – מוריס וייס ובנו אלן – נעצרו."Holocaust Center to open in new space" San Francisco Chronicle, March 11, 2005.

מועצת היחסים הקהילתיים היהודית (Jewish Community Relations Council) התערבה לשחרורם, ובעקבות האירועים הוקמה "ועדת הזיכרון", שכללה ניצולים ופליטים, והובילה לשלושה מיזמים עיקריים:

 יום זיכרון שנתי לקורבנות השואה – טקס יום השואה הראשון נערך באפריל 1978.
 הקמת ספריית מחקר – ספריית השואה ומרכז המחקר של סן פרנסיסקו נפתחו בשנת 1979.
 הקמת אתר הנצחה קבוע – האנדרטה "שואה" מאת הפסל ג'ורג' סגל נחנכה בלינקולן פארק בנובמבר 1984.

מרכז השואה בצפון קליפורניה פועל בשיתוף פעולה עם שירות הזיכרון לשואה האוסטרי (Austrian Holocaust Memorial Service), ומאז התאחד עם פרויקט ההיסטוריה בעל־פה של השואה באזור המפרץ (Bay Area Holocaust Oral History Project).

 תוכניות ושירותים 

 חינוך 
המרכז מציע מגוון תוכניות חינוכיות לתלמידים ולצוותי הוראה:

 מאגר מרצים מקרב ניצולי שואה
 מלגת מנוביל לחקר תולדות השואה
 "יום של לימוד" – יום עיון שנתי בנושא השואה ורצח עם
 "שלהבת" – מסע שנתי לפולין ולישראל
 מלגת מוריס וייס
 סדנאות והשתלמויות למורים
 מרכז משאבים למורים

בנוסף, המרכז מקיים הרצאות, הקרנות סרטים, מופעים ותערוכות בשיתוף מוסדות תרבות נוספים, ומעודד לימודי מבוגרים ופעילות חינוכית קהילתית.

המרכז משמש כספונסר ראשי לאירועי יום השואה ברחבי אזור מפרץ סן פרנסיסקו.

 ספריית טאובר לשואה 
 ספריית טאובר ע"ש לאסלו נ. טאובר כוללת למעלה מ־12,000 ספרים על השואה ורצח עם, וכן ארכיון הכולל מסמכים אישיים וממשלתיים, ספרים נדירים, תצלומים, חפצים ואוספים מיוחדים. בין האוספים נמנים:

 אוסף חוברות היסטוריות
 אוסף כתבי עת
 אוסף עדויות של ניצולים
 תמלילי ראיונות בעל־פה"Holocaust Center's vast library finds breathing room in new home" J Weekly, October 29, 2004.

למרכז אחד האוספים הגדולים בעולם של ספרי "יזכור", עם למעלה מ־500 כותרים נדירים.Yizkor Books in the Tauber Holocaust Library (formerly the Center of Northern California), accessed 2013-05-21.

 פרויקט ההיסטוריה בעל־פה 
פרויקט ההיסטוריה בעל־פה של המרכז עוסק בתיעוד ראיונות עם ניצולי שואה – כולל פליטים, ילדים שהוסתרו, וילדי הקינדר-טרנספורט – וכן עם משחררי מחנות ריכוז ועדים לאירועי השואה.

במסגרת הפרויקט הוקלטו למעלה מ־2,000 עדויות מצולמות ומוקלטות, וכ־800 מהן תומללו ומצויות לשם מחקר.

קישורים חיצוניים


 הערות שוליים 

קטגוריה:זיכרון השואה בארצות הברית
קטגוריה:סן פרנסיסקו